
****

1. **REBALANS POSLOVNOG PLANA**

**TRGOVAČKOG DRUŠTVA**

**KOMUNALAC d.o.o.**

**ZA 2020. GODINU**

(PLAN PRIHODA I RASHODA)

Samobor, kolovoz 2020. g



# UVODNO OBRAZLOŽENJE

Pojava globalne epidemije koronavirusa (COVID-19) potvrđena je početkom 2020. g. uzrokujući poremećaje u poslovanju i gospodarskoj aktivnosti. Nastavno na razvoj događaja povezanih s koronavirusom došlo je do značajnog utjecaja na poslovanje t. d. Komunalac d.o.o. te su obustavljene određene poslovne aktivnosti: prestanak rada tržnice i sajmišta, naplata parkiranja, zatvaranje poslovnih prostora na autobusnom kolodvoru, što je rezultiralo smanjenjem prihoda od zakupa, kao i smanjenje prihoda od naplate odvoza komunalnog otpada i to u razdoblju od 19.3.2020. do 11.5.2020. godine.

S obzirom na to da su u srpnju 2020. godine donesene Izmjene i dopune Programa održavanja komunalne infrastrukture u Gradu Samoboru za 2020. godinu te uvažavajući promjene u mjesečnim financijskim planovima svake pojedine službe, koji su sumirani u ukupni godišnji plan prihoda i rashoda, pristupa se donošenju 1. Rebalansa poslovnog plana t.d. Komunalac d.o.o. za 2020. godinu, a glavne odrednice prikazane su u nastavku ovog dokumenta.

### **2.1. UKUPNI PRIHODI**

Ukupni prihodi u razdoblju od 01.01. – 31.12.2020. godine planirani su u iznosu od 60.675.772 kn, a rebalansom plana smanjeni su za 2% i iznose 59.174.127 kn. Najvećim dijelom, smanjenje ukupnih prihoda je na poziciji Prihoda od usluga i to na tržnici i sajmištu i parkiralištu.

**2.1.1.** Prihodi od pružanja usluga

Ovi prihodi rebalansom su planirani u iznosu od 18.988.760 kuna, a sukladno razini ostvarenih prihoda u prvoj polovici 2020. godine, pritom uzimajući u obzir gubitak prihoda od epidemije korona virusa. Ovi prihodi ostvaruju se iz pružanja usluga našim kupcima, fizičkim i pravnim osobama i čine 32 % ukupnih planiranih prihoda cijeloga društva. Najveći gubitak očekuje se na tržnici i sajmištu, na tržnici zbog pada prihoda od najma poslovnih prostora s (369.402 kn za prvih 6 mjeseci 2019 na 350 546 kn u 6 mjeseci 2020. godine, s tim da imamo jedan lokal iznajmljen više od tvrtke Peradarstvo Beštak), jer nismo naplaćivali najam poslovnog prostora na tržnici. Na sajmištu također od 19.03.202. nismo naplaćivali prodajne prostore, niti su radili ugostitelji, te je smanjen posjet sajmištu od strane slovenskih državljana, a shodno tome smanjen je i broj prodavača tj. zakupaca na sajmištu (u prvoj polovici 2019. godine, prihod je iznosio 943.119 kn, dok je u ovoj godini 435.474 kn). Trend smanjenja prihoda na sajmištu očekuje se i u drugoj polovici 2020. godine

Prihodi od parkirališta, također su planirani u smanjenom obimu, jer kao i na tržnici i sajmištu, nismo naplaćivali parkirna mjesta od 19.03.2020. do 11.05.2020., a nakon korone u kolovozu i rujnu planira se i rekonstrukcija Gajeve ulice, a Šmidhenova će biti dvosmjerna, a to su ulice u kojima se građani grada Samobora najčešće parkiraju. U prvih 6 mjeseci 2019. prihod od parkirališta je iznosio 794.685 kn, dok je u ovoj 534.259 kn.

Prihodi od najma prostora na autobusnom kolodvoru su također niži zbog lock down-a (u prvoj polovici 2019. godine iznosili su 325.472 kn dok su u prvih 6 mjeseci 2020. godine 251.539 kuna.

#### **2.1.2. Prihodi iz proračuna Grada Samobora**

Navedeni prihodi odnose se na prihode službi koje se financiraju po usvojenim programima iz proračuna Grada Samobora.

Sukladno prethodnom, struktura prihoda iz proračuna Grada Samobora je, kako slijedi:

* za održavanje nerazvrstanih cesta: =**22.802.871,20** **kn**

- redovno održavanje cesta A 12.800.000,00 kn

- redovno održavanje cesta B 7.440.000,00 kn

- izvanredno održavanje cesta A 1.696.000,00 kn

- izvanredno održavanje cesta B 866.871,20 kn

* za održavanje javne rasvjete = **1.080.000,00** **kn**
* za održavanje javnih površina = **12.200.000,00** **kn**
* za naplatu komunalne naknade – elektronička obrada podataka =  **1.340.000,00 kn**

* **UKUPNO : = 37.423.397,20 kn**

Ukupni prihodi iz proračuna Grada Samobora planirani su u iznosu od 37.423.397 kn i čine 63 % ukupnih prihoda trgovačkog društva Komunalac d.o.o.

Prihodi od elektroničke obrade podataka planirani su u iznosu od 1.340.000 kn za grad Samobor i 620.000 kn za Hrvatske vode odnose se na naknadu za obavljanje poslova naplate komunalne naknade za Grad Samobor i naknade za uređenje voda za Hrvatske vode. Također očekujemo i pad prihoda od elektroničke obrade podataka, jer za vrijeme zatvorenih ugostiteljskih i drugih objekata nije naplaćivana komunalna naknada, a naplatu vrši Komunalac d.o.o.

### **2.2. UKUPNI TROŠKOVI I RASHODI**

Ukupni troškovi i rashodi rebalansom plana za 2019. godinu povećani su za 2 % u odnosu na inicijalni plan te iznose 62.055.055 kn.

#### **2.2.1. Troškovi sirovina i materijala, potrošena energija i otpis sitnog inventara**

Troškovi sirovina i materijala, potrošene energije i sitnog inventara (odjeće, obuće, auto guma i dr.) rebalansom se smanjuju za 11% odnosno iznose 8.867.016 kn.

#### **2.2.2. Ostali vanjski troškovi poslovanja**

Ostali vanjski troškovi rebalansom su povećani za 12 %, odnosno iznose 14.463.794 kn. Značajno povećanje je na poziciji troškova koji se odnose na zbrinjavanje otpada, a najviše glomaznog otpada i otpadne plastike. Naime plastični i glomazni otpad koji smo zbrinuli početkom 2020. godine je otpad, koji smo prikupili u 2019. godini, a zbrinuli smo ga od siječnja do sredine travnja i zbog trajanja javnog nametanja za zbrinjavanja. Plastike je zbrinuto cca. 507,06 tona uz trošak u iznosu od 451.283,40 kuna, a glomaznog otpada 715,04 tone uz trošak od 925.976,80 kuna, što ukupno iznosi 1.377.260,20 kuna troškova zbrinjavanja.

**2.2.3. Amortizacija**

Amortizacija je planirana sukladno obračunatoj amortizaciji iz 2019 . godine, po uvećanim stopama odlukom direktora iz siječnja 2020. godine.

**2.2.4. Ostali troškovi poslovanja**

Ostali troškovi poslovanja rebalansom su porasli za 2% jer od 01.10.2019. imamo novi obračun plaća, a odnosi se na 5.000 kn godišnje po radniku koji su sada neoporezivi dio i po obračunu ne ulaze u bruto plaće nego u ostala materijalna prava radnika.

#### 2.2.5. Troškovi osoblja

Troškovi osoblja rebalansom su smanjeni na 25.651.900 kn, odnosno manji su za 2 %, a zbog obračuna opisanom u tekstu iznad.

# **FINANCIJSKI REZULTAT**

Provedenim organizacijskim i financijskim aktivnostima koje su obuhvaćene ovim rebalansom plana, odnosno sučeljavanjem planiranih ukupnih prihoda u iznosu od 59.174.127 kn i planiranih ukupnih rashoda u iznosu od 62.055.007 kn, u razdoblju od 01.01. – 31.12.2020. godine planiran je gubitak u iznosu od 2.880.880 kn, što je posljedica spomenutih pada prihoda na tržnici i sajmištu, parkiralištu i autobusnom kolodvoru, te zbrinjavanju prikupljenog otpada u 2019 godini, koji je zbrinut u ovoj godini.

**Direktor:**

Ivica Karoglan, dipl.ing.agr.